**Hautausmaan järjestyssäännöt**

Hautausmaalla on käyttäydyttävä sen pyhyyttä ja rauhaa vastaavalla tavalla.

Kulkuvälineillä, välttämättömiä apuvälineitä lukuun ottamatta, ajo hautausmaalla on kielletty lukuun ottamatta riippusillalle johtavaa tieosuutta.

Lemmikkieläimiä ei saa tuoda hautausmaalle lukuun ottamatta riippusillalle johtavaa tieosuutta.

Jätteet on vietävä niille varattuihin astioihin.

Tupakanpoltto ja päihteiden käyttö hautausmaa-alueella on kielletty.

Hautoja, hautamuistomerkkejä, hautausmaan istutuksia ja nurmikoita ei saa vahingoittaa. Mikäli kuitenkin näin tapahtuu, aiheutuneet vahingot on viivytyksettä korjattava.

Moottoriajoneuvoliikenne ja pysäköinti on sallittua vain sille erikseen varatuilla alueilla. Muilla alueilla moottoriajoneuvoa saa käyttää vain ruumiin tai hautamuistomerkin kuljettamiseen taikka välttämättömään huoltoajoon, ellei seurakunta toisin päätä. Ajoneuvojen tulee olla sellaisia, että hautausmaan käytävät kestävät niiden painon.

Lunta ei saa luoda haudoille eikä kulun esteeksi haudan eteen.

Hautausmaalla on lisäksi noudatettava seurakunnan ja hautausmaahenkilökunnan antamia määräyksiä rauhan ja järjestyksen säilyttämiseksi. Hautausmaahenkilökunnan velvollisuus on valvoa, että hautausmaalta poistetaan henkilöt, jotka käyttäytyvät sopimattomasti tai rikkovat järjestyssääntöjä.